বাজপেয়ীর স্মৃতি সৌধে শ্রদ্ধা নীতিশ কুমারের

নয়াদিল্লি: প্রাক্তন প্রধানমন্ত্রী অটলবিহারী বাজপেয়ীর (Atal Bihari Vajpayee) মৃত্যুবার্ষিকীতে শ্রদ্ধা জানালেন প্রধানমন্ত্রী নরেন্দ্র মোদি ও রাষ্ট্রপতি দ্রৌপদী মুর্মু-সহ কেন্দ্রীয় মন্ত্রিসভার সদস্য ও বিজেপি নেতারা। বুধবার অটল বিহারীর সমাধিস্থল সদৈব অটলে দেখা গিয়েছে বিজেপি বিরোধাী ইন্ডিয়া (I.N.D.I.A) জোটের অন্যতম মুখ জেডিইউ প্রধান তথা বিহারের মুখ্যমন্ত্রী নীতীশ কুমারও (Nitish Kumar)। এনডিএর সব শরিকেই এদিন বিজেপি আমন্ত্রণ জানিয়েছিল। সেই শরিক নেতারাও উপস্থিত ছিলেন।

বিজেপি বিরোধী জোটের একটি গুরুত্বপূর্ণ মুখ। জেডি(ইউ) নেতা প্রয়াত প্রধানমন্ত্রীর মন্ত্রিসভায় মন্ত্রী হিসেবে কাজ করেছিলেন। এদিন নীতিশ বলেন, আমি এখানে প্রাক্তন প্রধানমন্ত্রী অটল বিহারী বাজপেয়ীর মৃত্যুবার্ষিকীতে শ্রদ্ধা জানাতে এসেছি। কখনই ভুলতে পারি না যে আমরা কীভাবে একসঙ্গে কাজ করেছি।  যখন প্রথম বিহারের মুখ্যমন্ত্রী হিসেবে শপথ নিয়েছিলাম তখন তিনি সেখানে ছিলেন।
দিল্লির মুখ্যমন্ত্রী অরবিন্দ কেজরিওয়ালের সঙ্গে দেখা করার কথা রয়েছে। যদিও তার দিল্লির সফরসূচীর বিষয় বিস্তারিত কিছু জানা যায়নি। জেডি (ইউ) সূত্রের খবর,  কংগ্রেসের শীর্ষ নেতাদের সঙ্গেও বৈঠক হতে পারে। INDIA’র পরবর্তী বৈঠকের রূপরেখা ঠিক করতে কংগ্রেস, আপ এবং মহারাষ্ট্রের জোটসঙ্গীদের সঙ্গে কথা বলবেন তিনি।